Pohjanmaan poliisi löysi maasta poistetun miehen vain parin viikon jälkeen. Mies oli pahanteossa.

Mies otettiin kiinni pizzeriasta häiriköimästä. Kuvituskuva. Mostphotos

Pohjanmaan poliisi kertoo erikoisesta tapauksesta, joka sattui Ilmajoella.

Ulkomaalainen mies käyttäytyi häiritsevästi ja uhkaavasti Ilmajoen keskustan pizzeriassa lauantaina alkuillasta.

Poliisi otti miehen kiinni ja matkalla poliisiasemalle mies alkoi uhkailla poliiseja ja potki auton seiniä. Poliisi otti tilanteen haltuunsa ja toimitti miehen putkaan.

Väärät paperit

Ilmeni, että mies oli rikkonut hänelle määrättyä maahantulokieltoa ja mies oli ilmoittanut väärät henkilötiedot poliisille.

Maahantulokielto ei miehen kohdalla ole toiminut, koska vain kaksi viikkoa aiemmin mies oli viety kotimaansa laivaan poliisin kuljettamana, poliisi kertoo.